CELEX: 62017TN0370
Language: hr
Date: 2017-06-12 00:00:00
Title: Predmet T-370/17: Tužba podnesena 12. lipnja 2017. – KPN protiv Komisije

31.7.2017   
            
            
               HR
            
            
               Službeni list Europske unije
            
            
               C 249/47
            
         Tužba podnesena 12. lipnja 2017. – KPN protiv Komisije
   (Predmet T-370/17)
   (2017/C 249/64)
   Jezik postupka: engleski
   
      Stranke
   
   
      Tužitelj: KPN BV (Den Haag, Nizozemska) (zastupnici: P. van Ginneken i G. Béquet, odvjetnici)
   
      Tuženik: Europska Komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Europske komisije C(2016) 5165 final od 3. kolovoza 2016. kojom se koncentracija proglašava spojivom s unutarnjim tržištem i Sporazumom o EGP-u u skladu s člankom 6. stavkom 2. Uredbe Vijeća br. 139/2004 u predmetu M. 7978 – Vodafone/Liberty Global/Dutch JV;
            
         
               —
            
            
               vrati predmet Komisiji na ponovno preispitivanje u skladu s člankom 10. stavkom 5. Uredbe Vijeća br. 139/2004;
            
         
               —
            
            
               naloži Europskoj komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog, koji se temelji na tvrdnji da je Komisija počinila očitu pogrešku u ocjeni tržišta sportskim sadržajima te da je stoga Komisijina analiza tržišnog natjecanja neutemeljena.
               
                           —
                        
                        
                           Tužitelj ističe da sportski sadržaji nisu zamjenjivi te da su od ključne važnosti za pretplatnike. Tužitelj smatra da su sportski sadržaji (osobito sportski sadržaji koji su obvezatan dio ponude) zbog toga ključni za pružatelje TV usluga koji se žele natjecati (među ostalim) na tržištima koja se odnose na TV usluge.
                        
                     
                           —
                        
                        
                           Tužitelj nadalje ističe da je Komisija, utvrdivši suprotno, počinila očitu pogrešku u ocjeni tržišta sportskim sadržajima. Tužitelj smatra da te pogreške pri definiranju tržišta imaju posljedice za daljnju Komisijinu ocjenu u toj odluci te naposljetku i za njezin zaključak da odobri spajanje.
                        
                     
         
               2.
            
            
               Drugi tužbeni razlog, koji se temelji na tvrdnji da je Komisija počinila očitu pogrešku u ocjeni motivacije za uskraćivanje opskrbe na tržištu velikoprodajne dobave programa Premium Pay TV Sports.
               
                           —
                        
                        
                           Tužitelj ističe da je još prije spajanja Ziggo imao mogućnost i motivaciju uskratiti konkurentima opskrbu sadržajima koji su obvezatan dio ponude. Tužitelj smatra da je Komisija znala za to i da spajanje omogućava da se uskrata opskrbe proširi na nova tržišta, poput tržišta za multiplay fiksno-mobilne pakete.
                        
                     
                           —
                        
                        
                           Tužitelj također navodi da je Komisija pogrešno utvrdila da je potrošnja sadržaja na mobilnim uređajima zanemariva te da stoga spajanje neće utjecati na ta tržišta. Nadalje, tužitelj tvrdi da je Komisija pogrešno utvrdila da su u Nizozemskoj tržišta za multiplay fiksno-mobilne pakete još u ranoj fazi razvoja.
                        
                     
                           —
                        
                        
                           Tužitelj smatra da je Komisija stoga pogrešno zaključila da spajanje ne bi imalo negativne učinke u pogledu uskrate opskrbe sportskim sadržajima na tržištima za multiplay fiksno-mobilne pakete.
                        
                     
         
               3.
            
            
               Treći tužbeni razlog, koji se temelji na tvrdnji da Komisija nije obrazložila tvrdnju da zajednički pothvati ne bi bili motivirani silaznim konkurentima uskratiti pristup sadržaju koji je obvezatan dio ponude.
               
                           —
                        
                        
                           Tužitelj ističe da zaključci Komisije iz prethodnih razloga nisu u dostatnoj mjeri obrazloženi.